
În URSS şi în lumea comunistă ateismul era normă obligatorie. Dacă erai prins într-o 


editor biserică — indiferent că era vorba de-o slujbă normală sau de una specială(botez, nuntă, 
înmormântare) — erai exclus din partid şi cu asta cariera ta lua sfârşit. Erai măturat din 

Q zona confortabila si aruncat printr-un cotlon al vreunei intreprinderi minuscule. La scoala, 
Adauga cadrele didactice nu aveau voie sa poarte insemne religioase, iar locul icoanei din 

comentariu vechile şcoli era luat de fotografia „tovarăşului” în funcţie. 

“e Norma de bază în economia comunistă era mercurialul. Nu aveai voie să vinzi în piață cu 
un pret mai mare decât cel afişat. Însă mercurialul nu se limita doar la piaţa, ci întreaga 

Trimite societate rula sub imperiul mercurialului. Preţurile se stabileau centralizat, de o comisie 


care n-avea habar de procesul de producţie. De exemplu, un nene care era economist 
trebuia să stabilească preţul pentru o şenilă de tractor. lar acel pret devenea standardul 
întregii economii socialiste. 


Dizidenta era aspru pedepsită. Oricine mişca ceva împotriva sistemului îşi pierdea locul 
de muncă. Ideea e că în comunism era obligatoriu să muncesti, astfel încât în locul 
postului pe care-l aveai — şi care era pe măsura calificării tale — primeai un post care 
necesita multă muncă manuală — la care nu te pricepeai — şi care era prost plătit, iar 
colegii tăi de serviciu erau cei din partea cea mai de jos a societăţii. lată cum, brusc, te 
trezeai într-o altă realitate. Acesta însă era scenariul bun, întrucât dacă ajungeai prin 


beciurile Securitatii(sau ale serviciului secret echivalent al altui stat comunist), se auzea 
de tine doar la trecut. 


Mai poate oare să existe o asemenea societate în prezent? Nu doar că poate, ea chiar 
se creează sub ochii noştri. Ateismul de la vârful Uniunii Europene şi al SUA este o 
constantă care nu mai poate fi contestată. S-a ajuns atât de departe cu cenzura încât 
chiar şi magazinele(vezi cazul Lidl) s-au apucat să şteargă crucile din imaginile pe care 
le folosesc pentru publicitate sau pe ambalajele pentru produsele lor. În UE, dacă te 
apuci să spui că eşti creştin eşti privit mai rău decât un lepros. Îmi povestea un amic din 
Franța despre mai multe cazuri în care unii profesori au fost cat pe-aci să fie dati afară 
din învățământ pentru că ... aveau cruciulite la gât! Orice obiect religios e un duşman al 
sistemului educaţional peste tot în Europa. Dar nu numai în învățământ. Dacă în mediul 
corporatist eşti identificat drept credincios, eşti imediat etichetat ca ,fundamentalist 
religios” şi, la prima oportunitate, eşti măturat din „sistem”. 


Mercurialul? lată că începe să fie norma de bază în UE, unde plafonările la energia 
electrică sunt vizibile peste tot. În loc să-şi corecteze gravele dezechilibre ale alimentării 
cu materii prime, UE preferă să-i oblige pe oameni să economisească, exact aşa cum se 
întâmpla în România Socialistă pe vremea în care aveam „ora de oprit curentul”. Acum 
încă nu ti se opreşte de la centru, dar dacă îndrăzneşti să depäsesti „cota stabilită” esti 
imediat aruncat ca victimă a „animalelor infometate” ale aşa-zisei piețe libere, adică a 
speculantilor care stabilesc preţuri aberante pentru necesitățile de bază, având ca normă 
strict profitul propriu. Plafonările reprezintă prima etapă a introducerii mercurialului. 
Oamenii se simt neajutorati in fata creşterilor aberante ale preţurilor la energie si 
mulțumesc sistemului pentru intervenţie. Însă, după cum se vede, este o falsă criză, 
produsă de la vârf pentru a pune mai uşor jugul la gâtul oamenilor. Şi, după cum bine se 
vede, cartelarea a prins de minune. Pe moment doar în ceea ce priveşte cota de 
energie, dar, treptat, se va introduce şi în restul domeniilor. 

Europa: o idee, sau un racket cu mu.. Bogdan Alexandru Duca: “Papa Be... 


la nivelul întregii andhaa se auto-cenzureze sau, mai rău, chiar 


se pronunţă fätis contra noii norme, devine dizident şi este eliminat treptat din sistem. 


Într-adevăr, nu te mai ridică serviciul secret(mă rog, nu încă!), dar ajungi să cunoşti 
rigorile economice întrucât nu mai ai din ce trăi. Este, cu alte cuvinte, un sistem mult mai 
pervers, dar de aceeaşi sorginte. 


Ca să nu mai generalizăm, ar trebui să ne uităm în ograda proprie. În mare, Ceauşescu 
a fost eliminat deoarece în perioada lui nu prea se mai găsea nimic prin magazine, iar 
spectrul foamei devenise o constantă a regimului său. Ştiu, majoritatea populatiei(sau, 
mă rog, majoritatea covârşitoare a celor din cercul meu de cunoştinţe) avea frigiderele 
burdusite cu mâncare, fiecare om îşi făcuse o rețea de aprovizionare. Însă permanent iti 
puneai problema mâncării care efectiv nu se găsea în alimentare. Mai mult, Ceauşescu 
s-a lovit de refuzul populaţiei în momentul în care a introdus „invențiile momentului”, 
adică proteina vegetală din soia în componenţa alimentelor. „Nu vrem salam cu soia!” — 
urlau oamenii la Revoluţie. 


De asemenea, Securitatea devenise omniprezentă, sperietoarea de serviciu. Securiştii 
puteau face orice, nu răspundeau în fata nimănui. Dacă erai luat la Securitate, asta 
echivala cu terminarea ta ca om. 


OK, ce avem acum? Aparent avem o diversitate enormă în magazine. Doar că ea este 
aparentă. Şi, spre deosebire de perioada comunistă, nu prea mai sunt bani. Arată frumos 
vitrina, dar marea majoritate a oamenilor se mişcă greu de la o lună la alta, iar spectrul 
foamei e la fel de înfricoşător. Să nu uităm însă că acum produsele, în marea lor 
majoritate, conţin proteină de soia. Şi nu soia naturală, ca pe vremea lui Ceauşescu, ci 
soia modificată genetic! De asemenea, de la vârful UE se produce un narativ 
propagandistic împotriva consumului de carne. Aşa au apărut mişcările veganilor sau 
versiunea industrializată a cărnii făcute din vegetale. OK, am fugit de salamul care avea 
în compoziţie şi soia pentru a ajunge la salamul care are în compoziție numai soia! Şi 
aia, modificată genetic. Frumoasă evoluţie! 


În ceea ce priveşte omniprezenta serviciului secret, SRI-ul actual i-ar face de securişti să 
crape de ruşine. Pe vremea comuniştilor securiştii erau limitați de propriile posibilităţi 
fizice în ceea ce priveşte ascultarea telefoanelor. Acum, securiştii moderni ascultă 
automat toate telefoanele, fac live joncţiunea cu traseul, persoanele din preajma 
urmăritului şi cu fluxurile financiare ale acestuia. Într-adevăr, acum nu te mai ridică 
securiştii, ci forța aservita total lor, anume Procuratura. Care procuratură, după ce-ţi 
întocmeşte un dosar fantomă, îl înaintează pentru a ti se pronunţa pe repede-inainte 
condamnarea de către un judecător care-i tot al sistemului. În ceea ce priveşte 
imunitatea securiştilor actuali, aceasta este absolută. Cei din vremea lui Ceauşescu se 
mai temeau de oamenii din Partid; cei de-acum nu se mai tem de nimic. Partidele politice 
le sunt subordonate, pline doldora de acoperitii lor, astfel încât societatea a devenit una 
pur securistică. 


Nu vă mai tin aiurea. Ceea ce trebuie să vedeți cu ochiul liber este că URSS n-a murit, ci 
se construieşte acum pe pilonii mult mai solizi ai SUA şi UE, iar România începe să fie 
din ce în ce mai similară cu varianta sa de dinainte de 1989. 


Autor: Dan Diaconu 


Sursa: https://trenduri.blogspot.com/ 

